tcn.org.za – Afrikaanse Kerke onttrek aan gesprek met ANC
Afrikaanse Kerke onttrek aan gesprek met ANC
Die TKR (Tussen-Kerklike Raad van Kerke, wat bestaan uit die NG Kerk, Hervormde Kerk en Gereformeerde Kerke) het ‘n uitnodiging om met die ANC gesprek te voer eers aanvaar, maar na verlede week se skandalige verslag van die Polisieminister besluit om daaraan te onttrek. Hier is ‘n uittreksel uit die skrywe aan die ANC:
“Die TKR het na ontvangs van u uitnodiging by verskeie geleenthede besin oor deelname aan die gesprek. Ons is diep bewus van die kerk se profetiese roeping.
Die kerk móét getuig van die versoening in en deur Jesus Christus en die implikasies daarvan vir die Suid-Afrikaanse samelewing, onder andere die handhawing van reg, geregtigheid en menswaardigheid. Daarom het die TKR aanvanklik besluit om die uitnodiging tot gesprek te aanvaar.
“Die jongste verwikkelinge rondom die Nkandla-verslag het die TKR genoodsaak om sy deelname aan die gesprek van 9 Junie te heroorweeg. Die misbruik van regeringsinstellings om die persoonlike verryking van pres Zuma vanuit openbare fondse te kondoneer en hom van persoonlike aanspreeklikheid te vrywaar, is na ons mening immoreel en bevorder sistemiese korrupsie in staatsinstellings.
Die ANC se gebrek aan morele leierskap met dié aangeleentheid bemoeilik die komende gesprek, omdat die TKR slegs op grond van bepaalde morele uitgangspunte met u in gesprek sou kon tree. Wedersydse erkenning van basiese morele uitgangspunte is na ons mening noodsaaklik vir enige toekomstige gesprek tussen die ANC, kerke en burgerlike organisasies. In die lig hiervan het die TKR besluit om nie u uitnodiging tot gesprek te aanvaar nie. Lees die volledige skrywe.
SA Raad van Kerke: Nkandla-verslag bespot geregtigheid
In ‘n striemende media-verklaring spreek die SARK sy weersin in pres. Zuma se onlangse optrede in die parlement uit en noem die Nhleko-verslag oor Nkandla ‘n bespotting van geregtigheid. Lees die volledige verklaring.
Katolieke biskoppe veroordeel Zuma-etiek
Die SA Konferensie van Katolieke Biskoppe het ook die swak etiek van pres. Zuma se leierskap veroordeel. Die rede is natuurlik Nkandla, of Nkôndla – spreek dit uit soos jy wil, die swak morele smaak bly dieselfde. Lees ‘n berighieroor op Times Live.
Open letter to Mr Danny Jordaan by church leaders
This open letter by a representative group of church leaders to the new mayor on the Nelson Mandela Bay Metropole appeared in The Herald on 3 June:
We believe this city has the potential to be a great place in which to live. Our bay, beaches, people, culture, harbours, industry and university; our proximity to Addo and the Sundays Valley; and the Coega IDZ are all existing assets that could serve us well. There are pockets of excellence and good work to be found in many corners of this beautiful plac.
1. The majority of us living within the city are poor, living off less than R400 a month.
2. We still live as divided communities.
3. Most live in fear for their safety when walking the streets: violence and crime prevail in many of our suburbs.
4. Our children are in schools that do not have sufficient resources to nurture their potential
5. Our youth cannot find work.
6. Business is constricted by unnecessary red tape.
7. Basic municipal services and infrastructure are failing or are inconsistent;
8. Corruption and incompetence are prevalent in the city’s administration
How do we advance common good in a pluralistic society?
An important multi-facetted discussion on Q-ideas explore issues of vital importance also to South African society.
In one of the contributions Amy Sherman points out that missional church leaders often seek deep community transformation that advances a foretaste of God’s Kingdom. Too often, though, we fail to deploy our congregants’ unique vocational power strategically, creatively, and effectively toward that bold end. Equipping members for living missionally in and through their work is an essential strategy for the common good. Explore the discussion.
Wat die kerk alles REG doen!
Teoloog Peter Enns skryf onlangs hoe verras hy was om ‘n slag weer te ontdek wat die kerk alles reg doen. Hy dink die kerk stel ‘n hoë standaard wat politici sal bars om haar na te doen. Lees meer. Kyk sommer ook hierna.
Teoloog se vreugde te midde van ongeneeslike kanker
Todd Billings van Western Theological Seminary (39) het reeds ‘n paar soliede en lesenswaardige teologiese publikasies onder die blad. Hy is ook in 2013 met ernstige kanker gediagnoseer. In ‘n besondere boek, Rejoicing in Lament: Wrestling With Incurable Cancer and Life With Christ, skryf hy oor sy geloofsreis.
Jonathan Merritt het ‘n onderhoud hieroor met hom gevoer.
Geestelike vorming as proses van heling
Deon Strydom, predikant van Stutterheim, het onlangs sy meestersgraad voltooi met ‘n skripsie wat die rol van geestelike dissiplines in die proses van heling ondersoek het.
Emosionele pyn is universeel in die menslike bestaan, daarom is dit belangrik om te leer hoe om dit sinvol te verwerk. Wanneer die pyn in ‘n mens se lewe teenwoordig is as gevolg van konflik en verbreekte verhoudings, is dit des te meer belangrik om ditte kan verwerk. Hierdie studie kyk eerstens, deur middel van ‘n literatuurstudie, na vier verskillendevertrekpunte van waaruit pyn in ons lewens verwerk kan word. Daarna word een van die vertrekpunte, die gebruik van geloofsgewoontes, met behulp van deelnemendeaksienavorsing getoets en konklusies hieruit getrek word vergelyk met die vier vertrekpunte in die literatuurstudie.
Die studie toon aan dat dit nie tegnieke is wat ons help om die pyn in ons lewens te verwerk nie. Dit is nie eers geloofsgewoontes op hulle eie nie. Die resultate nadat die geloofsgewoontes van Lectio Divina en Examen in die empiriese navorsing gebruik is, toon aan dat die Drie-Enige God die Een is wat ons verander en in staat stel om pyn en seer te verwerk.
Die geloofsgewoontes help ons nie direk om die pyn te verwerk nie, maar maak van ons ander, heel mense, wat deur die genade van God dan in staat is om die pyn en seer te verwerk. Die geloofsgewoontes van Lectio Divina en Examen bring ‘n mens in kontak met die Drie-Enige God as die Agent wat verandering in jou lewe bring. Dit lei tot ‘n proses van geloofsvorming. Hierdie proses sal, met gebruikmaking van die geloofsgewoontes van Lectio Divina en die Examen van bewussyn gebed, jou so verander dat jy seer wat spruit uit konflik kan hanteer en daardeur kan groei.
Klik hier om die skripsie af te laai.
“Moenie van Belhar speelbal maak nie,” vra Namibiese moderatuur
Na aanleiding van die Namibiese sinode wat net ‘n gewone meerderheid vir die wysiging van Artikel 1 kon kry, en die gevaar van polarisasie sedertdien, rek die Namibiese moderatuur vandeesweeks hierdie verklaring uit:
“Die moderatuur verklaar opnuut die NGKN se verbintenis tot eenheid, versoening en geregtigheid en beklemtoon dat die uitslag van die sinode se stemming in Februarie (oor Kerkorde Art 1) nie ‘n stem teen hierdie waardes is nie,” lees mens in die NGKN-moderatuur se notule.
Die stellige verklaring volg uit ‘n nabetragting van die moderatuur oor die afloop van Februarie 2015 se buitengewone sinode waar besluit moes word oor die wysiging van Artikel 1 van die Kerkorde.
Hoewel die stemming tegnies gegaan het oor die wysiging van Artikel 1 van die Kerkorde, kon min afgevaardigdes die proses losmaak van die Belydenis van Belhar. Daarom word die uitslag allerweë aangehaal asof dit “‘n stemming teen Belhar” was.
In antwoord op sommige media-berigte wat die sinode-stemming aangebied het as ‘n “terugkeer na rassisme”, het die moderatuur hom ten sterkste uitgespreek teen alle vorme van rassisme.
Enige mens wat die NGKN se Roepingsverklaring lees, sal daaruit weet dat daar nie plek vir rassisme in hierdie kerk se bestaan is nie.
Die moderatuur het daarop gewys dat die Belydenis van Belhar tans as politieke speelbal gebruik word en het hulle die versugting uitgespreek dat hierdie praktyk sal staak. “Dit verdiep net die polarisasie,” het die moderatuur gesê.
(Met dank aan Feldmuis)
Liturgie en preek vir Omgewingsondag : 6 Junie
Hier is ‘n liturgie en preek vir Omgewingsondag, 6 Junie 2015. Dit is opgestel deur dr Gustav Claassen.
Vakature vir leraar : NG Gemeente Pearston
Die NG Gemeente Pearston het die behoefte aan ‘n leraar wat die gemeente in ‘n proses van geloofsonderskeiding kan lei met die oog op die toekoms.
Die termyn van die pos is een jaar met die opsie om dit te verleng.
Gemeenteprofiel: Pearston is ‘n pragtige Karoodorp tussen Graaff-Reinet en Somerset-Oos. Die gemeente het in totaal 126 lidmate wat op plase en in die dorp woon. Kleinveeboerdery is die vernaamste ekonomiese aktiwiteit.
* Iemand met die vermoë om die gemeente onderskeidend te lei om haar kontekstuele roeping te verstaan en uit te leef.
* Iemand wat die missionale potensiaal van die gemeente kan help ontsluit.
* Iemand met goeie menseverhoudings wat klem lê op persoonlike kontak, aktuele woordverkondiging en geloofsvorming.
* Iemand wat die leiers van die gemeente kan inspireer, begelei en toerus.
Die leraar sal ‘n salarispakket van R 173 000 per jaar ontvang. Gratis huisvesting en ‘n gemeentevoertuig word voorsien.
Aansoeke na: prospect@igen.co.za
Sluitingsdatum: 30 Junie 2015
Diensaanvaarding: 1 September 2015
Navrae: Francois Froehlich (042 246 1520 na 6 nm)
Ds Tienie Benade bring sy klaagliedere na PE
Veronica Taljaard skryf:
Ons VLV (Vroue Landbouvereniging) Herculatak in Port Elizabeth bied op 31 Julie 2015 ‘n eenmanvertoning aan van Frank Opperman met die stuk, Die Klaagliedere van ds. Tienie Benade.
Dit vind plaas op Vrydag 31 Julie 2015, om 20h00 in die Goldfields Ouditorium, Somerstrand. Koste is R120 per persoon. Kaartjies kan bespreek word by www.westway.co.za of by Westwaykafee, Kaapweg, Newtonpark bespreek word.
Kontakpersoon: Hellen Scriven Tel.041 3650217.
Avontuurweek by PE-Hoogland : 6-11 Julie 2015
Ds Heinrich Alberts herinner aan vanjaar se avontuurweek vir laerskoolkinders by PE-Hoogland-gemeente in Charlo:
‘n Hele week vol avontuur en ‘n plek om nuwe vriende te maak. Hierdie jaar se tema is Everest: Conquering Challenges with God’s Mighty Power! Die kinders gaan in hierdie week d.m.v. Bybel-avonture, kuns, drama en spel, ervaar dat hulle enige uitdaging kan oorkom deur God se krag!
Gaan registreer u kinders asseblief sommer dadelik by www.avontuurweek.org.za
Hoërskoolkinders onthou asseblief julle word benodig as Kleingroepleiers. Ons benodig nog ten minste 4 volwasse stasieleiers om te kom help. Kom word deel van hierdie ongelooflike vakansie bediening! Kontak Leandra by die kerkkantoor (041-3671485) of leandra@pehoogland.co.za
Bless the Nations Conference
Graham Deasy writes:
26 – 28 June 2015 is the Bless the Nations World Missions Conference at Hoogland DRC, Charlo Port Elizabeth.
Come and join other Christians on an exciting weekend journey into the world of missions.
Our main speakers, Bob Benjamin will be sharing: “Let’s get urgent…what is the issue here?” and “Let’s get some anguish…do we really care?” and Chim Onyebilanma will be sharing: “Pray ye therefore…(mobilizing the harvest force) and Born in Zion – (birthing nations)”
Capro will be holding a breakfast for all Pastors and church leaders on the Friday morning at 08:30. Speaker: Pade Tokun, former International Director of CAPRO.
Kamil Kiroglu’s workshop [Understanding and Responding to Islam Biblically] will commence at 13:00.
There will be over 17 missionaries who you can meet face to face and interact with at their exhibits throughout the weekend.
Interactive workshops will be held by four qualified missionaries.
A kiddies ministry will be available over the weekend.
Saturday night will be more laid back for the youth, come and listen to young missionaries stories, one who has just arrived home and on going to the field!! The youth are welcome to join the whole conference and everybody is welcome on Saturday evening.
The worship will be presented by the Lorraine Full Gospel Church.
Great news, entrance is free and so are the Friday night and Saturday night meals, Saturday and Sunday lunches will be available at a minimal cost.
Manne-ontbyt op Elliot met Rudi (Vleis) Visagie
Die NG Kerk Elliot bied op 6 Junie om 09:00 ‘n manne-ontbyt aan met Rudi (Vleis) Visagie as spreker. Kaartjies kos R100 per persoon en is verkrygbaar by Emelia Thomas, 081 028 4467, asook by Nancy van die Health Centre op Elliot. Die geleentheid vind in die kerksaal plaas.
Maak seker dat u die kaartjies voor die tyd kry aangesien geen kaartjies by die deure beskikbaar sal wees nie.
Frieda Visagie, Rudi se vrou, tree Sondag, 7 Junie, tydens die erediens by die NGK Elliot op. Die erediens begin om 09:30.
Skryf in vir Skoolverlaterskamp
Ds Anton van Jaarsveld voorsien ons van die inskrywingsvorms vir die skoolverlaterskampe. Klik hier vir bladsy een en hier vir bladsy twee. Indien jy ‘n bietjie groter dokument kan aflaai: hier is die volledige vorm met al die besonderhede.
Misgund hou oes-af fees: 30-31 Mei
Ds Johan Vosloo van Misgund-gemeente laat weet:
NG Misgund hou hulle oes-af fees Sat 30 en Sondag 31 Mei. Almal welkom Saterdag met ons buitelugfees. Daar sal rugby en netbalspanne teen mekaar speel. Daar sal vleis, roosterkoek, kerrievetkoeke, afval en nog vele meer te koop aan gebied word. Daar word ook ‘n ontbyt voorgesit vanaf 7:00 tot 9:00. Sondagoggend het ons ‘n lofdiens om 10:00 wat aangebied word deur Klipkreet van NG Gemeente Wellington. Julle is almal baie welkom.
Navrae: Johan Vosloo Sel. 0833208427.
NGK Newtonpark hou basaar op 5 Junie
Vrydag, 5 Junie, vanaf 16:00 te Mowbraystraat 74.
Al die tradisionele basaar-lekkernye sal daar wees PLUS vars vleis (Karoo lam) en boerewors. Daar is besoekers wat elke jaar vir die boerewors terugkom. En ons kerrievetkoek is soos dit moet wees: groot en veerlig en vol vleis – vir net R15. Vir die kinders is daar ‘n speelpark in die tuin en vir die “bargain hunters” het ons ‘n Koöperasietafel. Verder is daar ‘n “self-help” koffiestasie met stoele en tafels waar daar rustig geëet en gekuier kan word. Ideaal om die familie en vriende ‘n slag bymekaar te kry vir ‘n lekker kuier – niemand maak kos nie want alles is klaar gaar!! Almal is hartlik welkom. Kom geniet! Navrae: Danila 0413652169.
Lorraine hou kermis: 6 Junie
NG Kerk Lorraine (Marnelaan 7, Lorraine) hou kermis op Saterdag 6 Junie om 08:30.
Verskeidenheid produkte te koop, bv. brood & beskuit, jaffels, kerrie en rys poeding, pannekoek, groot koeke, terte, hamburgers, worsrolle, schwarmas, vars vleis en nog vele meer.
Daar is ook ‘n tuinstalletjie & ingelegde produkte. Baie speletjies vir die kinders! Kom snuffel, koop en kuier saam! Vir meer inligting skakel die kerkkantoor (soggens): 041 367 2284.
Half Time fokus op mense wat van een lewenseisoen oorgaan na die volgende. Ons nooi jou uit na die ‘n Half Timeseminaar Uitenhage! Hierdie seminaar is ontwerp om jou te begelei om oor jou lewensreis te reflekteer en om God se wil vir die volgende seisoen in jou lewe te onderskei. Ons begelei jou om te beweeg van sukses na betekenis, om ‘n blywende nalatenskap te laat en om ‘n bydrae te maak tot ‘n gesonde omgewing en gemeenskap.
Tommy O’Kennedy, Half Time Direkteur en ‘n span aanbieders
TYD: Vrydagaand 24 Julie (18h00-21h30) en Saterdag 25 Julie (08h00-17h00)
PLEK: NG Kerk Uitenhage-Noord (h/v Moselweg en Springslaan)
KOSTE: Sal later bekend gemaak word.
NAVRAE: Tobie van Schoor (sel: 079-8778852, huisfoon: 041-9921702 en epos: 2bvanschoor@gmail.com)
VBO-Winterweek 2015 – “Jubel en Hoop”
Shepherd by die Universiteit van die Vrystaat bied ‘n baie interessante VBO-Winterweek van 22-24 Junie 2015 aan. Hier is die volledige besonderhede.
Hier volg informasie oor vanjaar se VBO-program vir diegene wat vorentoe wil beplan:
Kursus Datum Plek
Mission Shaped Ministry – Fresh Expressions– brosjure Twee soorte byeenkomste vind plaas, oor ses oggende en oor twee twee-dag konferensies.
Die volgende byeenkoms is op 26-27 Mei. Port Elizabeth
VBO-Winterweek – Universiteit Vrystaat (brosjure) 22-24 Junie 2015 Bloemfontein
Seën die Volkere Konferensie – brosjure 26-28 Junie 2015 PE-Hoogland
Half Time Seminaar, sien inligting elders in hierdie Grens.Pos 24-25 Julie 2015 Uitenhage-Noord
Mentorskap – ‘n uitstekende kursus wat predikante se vaardighede aanvul – sienbrosjure 24 – 26 Augustus 2015 Eagle’s Ridge, Stutterheim
← Transformational Leadership Training Port Elizabeth – 24th & 25th August 2015
Disregarding the Rule of Law →